CELEX: 62010CN0402
Language: da
Date: 2010-08-06 00:00:00
Title: Sag C-402/10: Anmodning om præjudiciel afgørelse indgivet af Conseil d’État (Frankrig) den 6. august 2010 — Société Groupe Limagrain Holding mod FranceAgriMer

23.10.2010   
            
            
               DA
            
            
               Den Europæiske Unions Tidende
            
            
               C 288/22
            
         
      Anmodning om præjudiciel afgørelse indgivet af Conseil d’État (Frankrig) den 6. august 2010 — Société Groupe Limagrain Holding mod FranceAgriMer
      (Sag C-402/10)
      ()
      (2010/C 288/37)
      Processprog: fransk
      
         Den forelæggende ret
      
      Conseil d’État
      
         Parter i hovedsagen
      
      
         Sagsøger: Société Groupe Limagrain Holding
      
         Sagsøgt: FranceAgriMer
      
         Præjudicielle spørgsmål
      
      
                  1)
               
               
                  Er den omstændighed, at der — i strid med oplagshaverens forpligtelser i henhold til Fællesskabets toldforskrifter — ikke er ført et lagerregnskab for de produkter eller varer, der er henført under toldoplagsproceduren, tilstrækkelig til at berøve eksportøren, der har opbevaret sine produkter eller sine varer i dette toldoplag, den forhåndsfinansiering, der indrømmes i henhold til bestemmelserne i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter (1), sammenholdt med bestemmelserne i Rådets forordning (EØF) nr. 565/80 af 4. marts 1980 om forudbetaling af eksportrestitutioner for landbrugsprodukter (2)?
               
            
                  2)
               
               
                  I tilfælde af, at det første spørgsmål besvares bekræftende, hvilke konsekvenser må dette antages at have for de beløb, der er udbetalt til modtageren?
               
            Navnlig:
      
                  a)
               
               
                  Kan restitutionsbeløbet for disse udførsler — såfremt det er fastslået, at varerne reelt er eksporteret — betragtes som erhvervet helt eller delvist af eksportøren? I sidstnævnte tilfælde skal man da anvende restitutionssatsen, således som den er fastsat i henhold til reglerne om forudbetaling af eksportrestitutioner, eller den sats, der fandt anvendelse på datoen for den reelle eksport, begrænset eller ej af den forudfastsatte sats?
               
            
                  b)
               
               
                  Skal der — såfremt der foreligger en forpligtelse til helt eller delvis tilbagebetaling af de modtagne beløb — ske en forhøjelse i medfør af artikel 33 i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner af det fejlagtigt udbetalte beløb, der skal tilbagebetales, med strafbeløbet i henhold til disse bestemmelser, selv om oplagshaveren har ansvaret for førelsen af lagerregnskabet, i det tilfælde, hvor toldoplaget som i nærværende sag er et privat toldlager af type C, der føres af eksportøren af landbrugsvarerne selv?
               
            
         (1)  EFT L 351, s. 1
      
         (2)  EFT L 62, s. 5.